Dairis Bertāns

Dairis Bertāns (s. 9. syyskuuta 1989 Valmiera, Latvian SNT, Neuvostoliitto) on latvialainen koripalloilija, pelipaikaltaan heittävä takamies. Hän on pelannut urallaan muun muassa NBA:ssa ja Espanjan sekä Italian pääsarjoissa ja on voittanut muun muassa Italian mestaruuden ja neljä Latvian mestaruutta. Bertāns on pelannut myös Latvian maajoukkueessa.

 Elämä ja ura 

Bertāns aloitti koripalloilijanuransa kotimaassaan voittaen BK Ventspilsissä yhden ja BK VEF Rīgassa kolme maan mestaruutta. Vuonna 2013 Bertāns siirtyi ulkomaille pelaten Espanjan, Turkin ja Italian pääsarjoissa. Italiassa hän voitti Olimpia Milanon joukkueessa Italian mestaruuden vuonna 2018 ja Italian supercup-mestaruuden vuosina 2017 ja 2018.Liga ACBeuroleague.net

Maaliskuussa 2019 Bertāns siirtyi NBA-joukkue New Orleans Pelicansiin.https://www.nba.com/pelicans/news/one-europes-top-shooters-dairis-bertans-eager-begin-nba-career-pelicansBasketball-Reference.com Heinäkuussa 2019 hän teki kaksivuotisen sopimuksen venäläisen Himki BK:n kanssa.https://www.euroleague.net/news/i/9scmooige9dcck7w/khimki-inks-shooting-ace-bertans-for-two-years

Bertāns on kuulunut myös Latvian miesten maajoukkueeseen, jota hän on edustanut muun muassa vuosien 2011, 2013, 2015 ja 2017 EM-kilpailuissa. Vuoden 2017 EM-kilpailuissa Latvia sijoittui viidenneksi.

Bertānsin pikkuveli Dāvis Bertāns on myös Latvian maajoukkueessa ja NBA:ssa pelannut koripalloilija.http://www.fiba.basketball/news/latvia-internationals-porzingis-kurucs-and-bertans-brothers-join-festivities-at-bwb-europe

 Lähteet 
 Dairis Bertāns Stats Basketball-Reference.com 
 Profiili Euroleague.net 
 Profiili  Liga ACB 

 Viitteet 

 Aiheesta muualla 

 Profiili FIBA Archive 

Luokka:Latvialaiset koripalloilijat
Luokka:Vuonna 1989 syntyneet
Luokka:Elävät henkilöt